ananddey/assamese-wiki-corpus huggingface dataset:
গোপাল কৃষ্ণ গোখলে

গোপাল কৃষ্ণ গোখলে (জন্ম, ৯ মে', ১৮৬৬ – মৃত্যু,১৯ ফেব্ৰুৱাৰী, ১৯১৫) আছিল এজন ভাৰতীয় স্বাধীনতা আন্দোলনৰ অগ্ৰণী নেতা আৰু উদাৰ সংস্কাৰক। তেওঁ মূলতঃ ভাৰতবৰ্ষক ব্ৰিটিছ সাম্ৰাজ্যৰ পৰা স্বাধীনতা কৰিবলৈ প্ৰসাৰিত কৰিছিল। অন্যতম প্ৰতিষ্ঠাপক সামাজিক আৰু ৰাজনৈতিক গোখলে ভাৰতীয় জাতীয় কংগ্ৰেছৰ জ্যেষ্ঠ নেতা আৰু ভাৰতীয় সেৱক সমাজৰ প্ৰতিষ্ঠাপক আছিল। তেওঁ নিজৰ লক্ষ্যত উপনীত হ’বলৈ দুটা নীতি অহিংসা আৰু চৰকাৰী প্ৰতিষ্ঠানৰ ভিতৰত সংস্কাৰ গ্ৰহণ কৰিছিল। তেওঁক "ভাৰতৰ সেৱক" সন্মানীয় উপনামেৰে জনা গৈছিল।

উদ্ধৃতিসমূহ

প্ৰতিনিধিত্ব অবিহনে কোনো কৰ আৰোপ কৰা নহয়।
তথাকথিত নিম্ন শ্ৰেণীৰ অৱস্থা— ‘নিম্ন শ্ৰেণী’ বুলি কোৱাটো অতি বেদনাদায়ক, এই ধাৰনাই বৰ্ণনা কৰা ধৰণে কেৱল অসন্তুষ্টিজনকে নহয়; ই ইমানেই দুখজনক যে ইয়াক আমাৰ সামাজিক ব্যৱস্থাত এক গুৰুতৰ দাগ হিচাপে চিহ্নিত কৰা হৈছে। মই বিশ্বাস কৰোঁ যে সকলো ন্যায়পৰায়ণ পুৰুষে স্বীকাৰ কৰিব লাগিব যে এদল মানুহৰ যাৰ শাৰীৰিক গঠন আমাৰ দৰেই, তেওঁলোকৰো চিন্তাশীল মগজু আৰু অনুভূতিশীল হৃদয় আছে,তেওঁলোকে চিৰদিনৰ বাবে চৰম দুখ, বশ আৰু মানসিক আৰু নৈতিক অৱনতিৰ নিম্ন জীৱনলৈ অৱনমিত হোৱাটো পৰম অমানৱীয় আৰু ঘৃণনীয় বিষয়! কেৱল সেয়াই নহয়, তেওঁলোকৰ প্ৰগতিৰ পথত এনে স্থায়ী বাধাৰ সৃষ্টি হৈছে যে তেওঁলোকৰ বাবে কেতিয়াও অতিক্ৰম কৰা আৰু নিজৰ ভাগ্য উন্নত কৰাটো সম্ভৱ নহয়। এই পৰিস্থিতি আমাৰ ন্যায়বোধৰ বাবে অতি বেদনাদায়ক আৰু ঘৃণনীয়। আমাৰ জাতীয় আকাংক্ষা কেনেকৈ পূৰণ কৰিব পাৰিম? আমাৰ নিজৰ জনসাধাৰণক বৃহৎ সংখ্যকক অজ্ঞানতা, বৰ্বৰতা, অৱনতিৰ পথত ডুব গৈ থাকিবলৈ দিলে আমাৰ দেশখনে কেনেকৈ পৃথিৱীৰ জাতিবোৰৰ মাজত নিজৰ উচিত স্থান ল’ব বুলি আশা কৰিব?
এই সময়ত দেশৰ আটাইতকৈ প্ৰয়োজন হৈছে আমাৰ শিক্ষিত যুৱক-যুৱতীসকলৰ মাজত ত্যাগৰ মনোভাৱ, আৰু তেওঁলোকে মোক বিশ্বাস কৰিব পাৰে যে তেওঁলোকে নিজৰ দুৰ্ভগীয়া সৰু জাতিটোৰ নৈতিক আৰু বৌদ্ধিক স্তৰ উন্নীত কৰাতকৈ কোনো উত্তম কামত নিজৰ জীৱন উৎসৰ্গা কৰিব নোৱাৰে।
এতিয়ালৈকে যি কাম কৰা হৈছে সেয়া সঁচাকৈয়ে অমূল্য। যোৱা ৫০ বছৰত উমৈহতীয়া ঐতিহ্য, উমৈহতীয়া প্ৰতিকূলতা আৰু উমৈহতীয়া আকাংক্ষাৰ ওপৰত ভিত্তি কৰি এক সাধাৰণ জাতীয়তাবোধৰ বিকাশ অবিশ্বাস্য হৈ পৰিছে। আমি প্ৰথমে ভাৰতীয় আৰু তাৰ পিছত হিন্দু, মুছলমান, পাৰ্চী বা খ্ৰীষ্টান বুলি কোৱা সত্যটো অধিক অনুভৱ হৈ আহিছে; আৰু নিজৰ গৌৰৱময় অতীতৰ উচিত স্থান লাভৰ বাবে চেষ্টা কৰা এক সংযুক্ত আৰু নতুন ভাৰতৰ ধাৰণাটো এতিয়া আৰু দুই এজন কল্পনাপ্ৰসূত মানুহৰ সপোন নহয়, বৰঞ্চ সমাজৰ ‘মগজু’ৰ গ্ৰহণযোগ্য নীতি হৈ পৰিছে – অৰ্থাৎ দেশৰ শিক্ষিত শ্ৰেণী।

উৎস

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতৰ স্বাধীনতা সংগ্ৰামী
অন্বেষা

অন্বেষা (জন্ম:অন্বেষা মিতা দত্তগুপ্ত; ১৫ ডিচেম্বৰ ১৯৯৩) হিন্দী, বাংলা, কানাড়া, তামিল, মাৰাঠী আৰু অন্যান্য ভাৰতীয় ভাষাৰ এগৰাকী ভাৰতীয় কণ্ঠশিল্পী আৰু সুৰকাৰ। প্ৰথমবাৰৰ বাবে ১৩ বছৰ বয়সত ৰিয়েলিটি শ্ব’ “আমুল ষ্টাৰ ভইচ অৱ ইণ্ডিয়া, ছোটে ওস্তাদ”ত অংশ কৰিছিল।

অন্বেষা কলকাতাৰ লাইচী স্কুলৰ ছাত্ৰী। মহাৰাষ্ট্ৰৰ বিৰাৰৰ বৈদ্য ব্ৰাহ্মণ পৰিয়ালত জন্মগ্ৰহণ কৰিছিল। তেওঁৰ চাৰি বছৰ বয়সত পৰিয়ালটোৱে গৃহ চহৰ কলকাতালৈ স্থানান্তৰিত হয়। তেওঁ তাতেই স্কুললৈ গৈছিল। পিছলৈ তেওঁ এমিটি বিশ্ববিদ্যালয়ৰ পৰা স্নাতক ডিগ্ৰী লয়।

কৰ্মজীৱন

২০০৭ চনত প্ৰথমবাৰৰ বাবে ৰাষ্ট্ৰীয় টেলিভিছনত অংশ লোৱা অন্বেষাই ইয়াৰ পিছত আন বিভিন্ন অনুষ্ঠানৰ অংশ লৈ আহিছে। বাংলা ছবি খেলাৰ (২০০৮) "এক জে আচ্ছে ৰাজা" গীতেৰে নেপথ্য কণ্ঠশিল্পী হিচাপে নিজৰ কৰ্মজীৱন আৰম্ভ কৰে। ১৪ বছৰ বয়সত প্ৰীতম চক্ৰৱৰ্তীৰ বাবে গোলমাল ৰিটাৰ্ণছত অন্বেষাই বলীউডত প্ৰথম সফলতা লাভ কৰিছিল। তেওঁ আই এম ২৪ ৰঞ্জনা, ৰিভলভাৰ ৰাণী, জেঞ্জাৰাছ ইছক, পঞ্চলাইট, আই এম বন্নী, কাঁচি, প্ৰেম ৰতন ধন পায়ো, এক্সপোজ, গুৰুদক্ষিণা, দো লফজো কী কাহানী, যে কেইছা তিগৰম, বাসুঁৰী, আই লাভ দেশী, লাভ ইউ ছোনিও, ধুপ চাও মলহাৰ আদি ছবিৰ বাবে গীত বাণীবদ্ধ কৰে।

==তথ্য সংগ্ৰহ==

শ্ৰেণী:হিন্দী চলচ্চিত্ৰৰ নেপথ্য কণ্ঠশিল্পী
আনন্দ বজাৰ (বাক্সা)

আনন্দ বজাৰ , অসমৰ বড়োলেণ্ড স্বায়ত্ত্বশাসিত পৰিষদBTCৰ অন্তৰ্গত বাক্সা জিলাৰ পশ্চিম প্ৰান্তত শালবাৰী মহকুমাৰ অন্তৰ্ভুক্ত এখন অঞ্চল। আনন্দ বজাৰ অঞ্চলটো বিশেষকৈ সাপ্তাহিক বজাৰ, শিক্ষা আৰু আন আন দিশৰ বাবে বিখ্যাত। বাক্সা জিলাৰ (সদৰ) পৰা ইয়াৰ দূৰত্ব প্ৰায় ৩৬   কিলোমিটাৰ। নামনি অসমৰ মধ্যত ইয়াৰ অৱস্থিতি।

চাৰিসীমা

আনন্দ বজাৰৰ পূবে সাউদৰভিটা, পশ্চিমে গোবৰ্ধনা, উত্তৰে মানাহ ৰাষ্ট্ৰীয় উদ্যান আৰু দক্ষিণে সৰুপেটা অৱস্থিত।

যাতায়াত

পথেৰে: আনন্দ বজাৰখন গুৱাহাটীৰ পৰা ১১৯ কিলোমিটাৰ( ৩ ঘণ্টা), কোকৰাঝাৰৰ পৰা ১১৫ কিলোমিটাৰ (৩.২০ ঘণ্টা) দূৰত্বত গাড়ী বা বাছেৰে ৩১ নং ৰাষ্ট্ৰীয় ঘাইপথেৰে উপস্থিত হব পাৰি।
ৰেলযোগে: নিকটতম ৰেল ষ্টেচন হৈছে বৰপেটা ৰোড (BPRD)। বৰপেটাৰোডৰ পৰা বহুকেইখন লোকেল আৰু মেইল ৰেলগাড়ী দৈনিক অসম তথা আন আন ৰাজ্যলৈ যাতায়াত কৰে। বৰপেটাৰোড ৰেল ষ্টেচনখন ১৮ কিলোমিটাৰ (আনন্দ বজাৰৰ পৰা ৪০ মিনিট যাত্ৰা)

শৈক্ষিক প্ৰতিষ্ঠান

দক্ষিণ বিজনী মহাবিদ্যালয়(জ্যেষ্ঠ মাধ্যমিক) আনন্দ বজাৰ
দক্ষিণ বিজনী ডিগ্ৰী মহাবিদ্যালয় আনন্দ বজাৰ
ৰাজেন্দ্ৰ অকাডেমী, (ইংৰাজী মাধ্যম)
শঙ্কৰদেৱ শিশু নিকেতন, আনন্দ বজাৰ
গীৰিশ বিদ্যাপীঠ (বিশেষ) উচ্চ মাধ্যমিক বিদ্যালয়,
গড়আলী ভোলানাথ উচ্চ মাধ্যমিক বিদ্যালয়
ইউ কেন অকাডেমী (ইংৰাজী মাধ্যম)

বেংক

অসম গ্ৰামীণ বিকাশ বেংক, আনন্দ বজাৰ শাখা

তথ্যসূত্ৰ

শ্ৰেণী:অসমৰ মহকুমা
শ্ৰেণী:বাক্সা জিলা
২৩ এপ্ৰিল

২৩ এপ্ৰিল দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১১৩ তম (অধিবৰ্ষত ১১৪ তম) দিন। বছৰটো শেষ হ’বলৈ এই দিনৰ পৰা মুঠ ২৫২টা দিন বাকী থাকে। এইদিনটোত ঘটা কেইটামান উল্লেখযোগ্য ঘটনা--

ঘটনাৱলী

১৯৬৮ - ব্ৰিটেইনত প্ৰথম দশমিক মুদ্ৰা আৰম্ভ হয়।

জন্ম

১৮৫৮ - পণ্ডিতা ৰমাবাঈ, ভাৰতীয় নাৰী অধিকাৰ আৰু শিক্ষা কৰ্মী।
১৮৫৮ - মেক্স প্লেংক, নোবেল বিজয়ী জাৰ্মান পদাৰ্থবিজ্ঞানী। (মৃত্যু: ৪ অক্টোবৰ, ১৯৪৭)
১৯৩৮ - এছ. জানকী, ভাৰতীয় কণ্ঠশিল্পী।
১৯৪১ - ৰে টমলিনছন, মাৰ্কিন কম্পিউটাৰ প্ৰ'গ্ৰামাৰ আৰু পৃথিৱীৰ প্ৰথম ই-মেইল প্ৰৱৰ্তনকাৰী।
১৯৪৬ - ৰ'জি আফচাৰি, বাংলাদেশী অভিনেত্ৰী।
১৯৫৭ - উমা ডগ্ৰা, ভাৰতীয় কথক নৃত্যশিল্পী।
১৯৭৭ - জন ছিনা, মাৰ্কিন ৰেচলাৰ।

মৃত্যু

১৬১৬ - উইলিয়াম শ্বেইকছপীয়েৰ, ইংৰাজী সাহিত্য তথা বিশ্বসাহিত্যৰ প্ৰথম শ্ৰেণীৰ নাট্যকাৰ আৰু সাহিত্যিক। (জন্ম: ১৫৬৪)
১৮৫০ - উইলিয়াম ৱৰ্ডছৱৰ্থ, ইংৰাজ ৰোমাণ্টিক কবি। (জন্ম: ৭ এপ্ৰিল ১৭৭০)
১৮৭১ - চাৰ্লছ আলেকজেণ্ডাৰ ব্ৰুছ, ব্ৰিটিছ সৈনিক, অভিযানকাৰী আৰু লেখক।
১৯৬৮ - বড়ে গুলাম আলি খাঁ, ভাৰতীয় হিন্দুস্তানী শাস্ত্ৰীয় কণ্ঠশিল্পী।
১৯৯২ - সত্যজিৎ ৰায়, ভাৰতীয় চলচ্চিত্ৰ পৰিচালক, সাহিত্যিক, চিত্ৰকৰ। (জন্ম: ২ মে', ১৯২১)
২০১৩ - শমশাদ বেগম, ভাৰতীয় কণ্ঠশিল্পী।
২০২০ - ঊষা গাঙ্গুলী, ভাৰতীয় নাট্য পৰিচালক-অভিনেত্ৰী। (জন্ম: ১৯৪৫)

দিৱস

বিশ্ব গ্ৰন্থ দিৱস।
শিশু দিৱস, (তুৰস্ক)

বাহ্যিক সংযোগ

বিবিচি: এই দিনত
সতী সাবিত্ৰী (এইচ. এম. ৰেড্ডীৰ চলচ্চিত্ৰ)

সতী সাবিত্ৰী হৈছে ১৯৩৩ চনত এইচ. এম. ৰেড্ডীয়ে পৰিচালনা কৰা আৰু ভাৰত মুভি টোনৰ বেনাৰত নিৰ্মিত এখন ভাৰতীয় তেলেগু ভাষাৰ ছবি। ১৯৩৩ চনৰ ৪ ফেব্ৰুৱাৰীত মুক্তি পোৱা ছবিখনত অভিনয় কৰিছে ভি. ভি. চুব্বা ৰাও, কণ্ঠমণি কন্যা, কে এল কান্থাম আৰু এল ভি প্ৰসাদে।

বম্বেত নিৰ্মিত সতী সাবিত্ৰীয়ে চি পুল্লায়াৰ পৰিচালনা আৰু কলিকতাৰ ইষ্ট ইণ্ডিয়া ফিল্ম কোম্পানীয়ে নিৰ্মিত একে নামৰ আন এখন ছবিৰ সৈতে প্ৰতিযোগিতাৰ সন্মুখীন হয়। পুল্লাইয়াৰ সংস্কৰণটোৱে ডাঙৰ সফলতা লাভ কৰিলেও এইচ এম ৰেড্ডীৰ ছবিখনে বক্স অফিচত ভাল প্ৰদৰ্শন কৰা নাছিল।

অভিনয় শিল্পী

ছবিখনত যমৰ চৰিত্ৰত ভি ভি চুব্বা ৰাও আৰু সাবিত্ৰীৰ চৰিত্ৰত কণ্ঠমণি কন্যাই অভিনয় কৰিছে৷ লগতে কে এল কান্থাম, হেম সিং, এল ভি প্ৰসাদ আদিয়েও বিভিন্ন চৰিত্ৰ ৰূপায়ন কৰিছিল৷

তথ্য সংগ্ৰহ
দা অডিচী: এ মডাৰ্ণ চিকুৱেল

দা অডিচী: এ মডাৰ্ণ চিকুৱেল হৈছে গ্ৰীক কবি আৰু দাৰ্শনিক নিকোচ কাজান্তজাকিচৰ দ্বাৰা ৰচিত এখন মহাকাব্যিক কবিতা, যিখন হোমাৰৰ অডিচীৰ ওপৰত আধাৰিত। মূল অডিচীৰ দৰেই ইয়াকো ২৪টা অধ্যায়ত (ৰাস্পোডী) বিভক্ত কৰা হৈছে আৰু ইয়াত ৩৩,৩৩৩টা ১৭-অক্ষৰীয়া শ্লোক আছে। জাৰ্মানীৰ পৰা ক্ৰীটলৈ ঘূৰি অহাৰ পিছত কাজান্তজাকিচে ১৯২৪ চনত ইয়াৰ কাম আৰম্ভ কৰিছিল। ১৯৩৮ চনত কবিতাটো চুড়ান্তভাৱে প্ৰকাশ কৰাৰ পূৰ্বে তেওঁ ইয়াৰ সাতটা ভিন্ন সংস্কৰণৰ খচৰা তৈয়াৰ কৰিছিল। কাজান্তজাকিচে ইয়াক তেওঁৰ আটাইতকৈ গুৰুত্বপূৰ্ণ কৃতি বুলি গণ্য কৰিছিল। ১৯৫৮ চনত কিমন ফ্ৰায়াৰৰ দ্বাৰা ই সম্পূৰ্ণৰূপে ইংৰাজীলৈ অনূদিত হয়।

সাৰাংশ

অডিচিয়াছ ইথিকালৈ ঘূৰি আহে আৰু তেওঁৰ শান্ত পাৰিবাৰিক জীৱনৰ প্ৰতি অতি সোনকালে অসন্তুষ্ট হৈ নতুন দুঃসাহসিক অভিযান হাতত লোৱাৰ সিদ্ধান্ত লয়। প্ৰথমে তেওঁ স্পাৰ্টাৰ ৰজা মেনিলাউচৰ পত্নী হেলেনক উদ্ধাৰ কৰিবলৈ স্পাৰ্টালৈ যাত্ৰা কৰে, যাৰ অপহৰণে ট্ৰজান যুদ্ধৰ সূচনা কৰিছিল। ইয়াৰ পিছত তেওঁ ক্ৰীটলৈ যায় য’ত এক ষড়যন্ত্ৰই ৰজাক সিংহাসনচ্যুত কৰে। হেলেনে এজন সোণালী চুলিৰ বৰ্বৰৰ সৈতে পলাই গৈ তেওঁক পৰিত্যাগ কৰে আৰু তেওঁ মিচৰলৈ যাত্ৰা অব্যাহত ৰাখে, য’ত পুনৰ এক শ্ৰমিক বিদ্ৰোহ সংঘটিত হয়। তেওঁ পুনৰ নীল নদীৰ উৎস হ্ৰদ অভিমুখে যাত্ৰা কৰে। তাত উপস্থিত হোৱাৰ পিছত তেওঁৰ সংগীসকলে শিবিৰ স্থাপন কৰে আৰু তেওঁ নিজৰ ঈশ্বৰৰ ওপৰত মনোনিৱেশ কৰিবলৈ পৰ্বতত আৰোহণ কৰে। হ্ৰদলৈ ঘূৰি অহাৰ পিছত তেওঁ নিজৰ ধৰ্মৰ আজ্ঞাৰ ওপৰত ভিত্তি কৰি এখন চহৰ স্থাপন কৰে। ভূমিকম্পৰ ফলত চহৰখন সোনকালেই ধ্বংস হয়। সংগীসকলৰ বলিদানৰ জৰিয়তে ঈশ্বৰৰ প্ৰকৃত অৰ্থ বুজিবলৈ ব্যৰ্থ হোৱাৰ বাবে অডিচিয়াছে অনুতাপ কৰে। ইয়াৰ পিছত তেওঁৰ জীৱন এজন তপস্বীৰ জীৱনলৈ ৰূপান্তৰিত হয়।

অডিচিয়াছে মাদাৰ্থ (গৌতম বুদ্ধৰ এক অৱতাৰ), কাপেটান এনাচ (অৰ্থাৎ কেপ্তেইন ৱান, যিসকল লোক অবাধ্য আৰু এক জেদী প্ৰকৃতিৰ তেওঁলোকৰ বাবে ব্যৱহৃত এক গ্ৰীক লোক-প্ৰকাশ), ওৰফে ডন কুইক্সোট আৰু এজন আফ্ৰিকান গাঁৱৰ মাছমৰীয়া ওৰফে যীশুক লগ পায়। তেওঁ মৃত্যুৰ বিৰুদ্ধে যুঁজ দি আৰু নিজৰ ধৰ্ম প্ৰসাৰ কৰি আফ্ৰিকাৰ অধিক দক্ষিণলৈ যাত্ৰা কৰে। অৱশেষত তেওঁ এণ্টাৰ্কটিকালৈ যায় আৰু এজনী হিমশৈলই তেওঁক হত্যা নকৰালৈকে এবছৰ ধৰি গাঁৱৰ মানুহৰ সৈতে বাস কৰে। তেওঁৰ মৃত্যু আছিল গৌৰৱময় কাৰণ ই তেওঁৰ পুনৰ্জন্ম আৰু বিশ্বৰ সৈতে একত্ৰীকৰণক সূচায়।

বিষয়বস্তু

অডিচীয়ে কাজান্তজাকিচৰ আদৰ্শ আৰু আধ্যাত্মিক চিন্তাধাৰাক প্ৰতিনিধিত্ব কৰে। ইয়াৰ এটা কেন্দ্ৰীয় বিষয়বস্তু হ’ল অন্তিম লক্ষ্যত উপনীত হোৱাৰ পৰিৱৰ্তে কেৱল সংগ্ৰামৰ বাবে সংগ্ৰাম কৰাৰ গুৰুত্ব।

তথ্যসূত্ৰ

বাহ্যিক সংযোগ

১৯৫৮ চনত টাইম আলোচনীত প্ৰকাশিত এক পৰ্যালোচনা

শ্ৰেণী:মহাকাব্য
সাত ভাই চম্পা

সাত ভাই চম্পা বাংলা ভাষাৰ এটা জনপ্ৰিয় সাধুকথা। ১৯০৭ চনত দক্ষিণৰঞ্জন মিত্ৰ মজুমদাৰৰ ঠাকুৰমাৰ ঝুলী নামৰ সাধুকথা পুথিখনত এই গল্পটো আনুষ্ঠানিকভাৱে প্ৰথম প্ৰকাশ পায়। সাহিত্যৰ নোবেল বঁটা বিজয়ী ৰবীন্দ্ৰনাথ ঠাকুৰে এই গ্ৰন্থখনৰ প্ৰস্তাৱনা লিখিছিল। গল্পটো বিষ্ণু দেই ১৯৪৪ চনত সাত ভাই চম্পা নামেৰে বিতংভাৱে পুনৰ প্ৰকাশ কৰে৷ সাত ভাই চম্পাৰ কাহিনীৰ আধাৰত কেইবাখনো বাংলা চলচ্চিত্ৰ নিৰ্মাণ কৰা হৈছিল। ব্ৰিটিছ ফিল্ম ইনষ্টিটিউটে ১৯৬৮ চনত মুক্তি পোৱা সাত ভাই চম্পা ছবিখনক সৰ্বকালৰ দহখন শ্ৰেষ্ঠ বাংলা ছবিৰ ভিতৰত স্থান দিছে।

চলচ্চিত্ৰ

সাত ভাই চম্পা (১৯৬৮)

১৯৬৮ চনত পূব পাকিস্তানৰ যুগত এইখন চলচ্চিত্ৰ নিৰ্মাণ কৰা হৈছিল। দিলীপ ছমৰ পৰিচালনাৰে নিৰ্মিত এই ছবিখনত মুখ্য চৰিত্ৰত অভিনয় কৰিছে কবৰি আৰু খান আতাউৰ ৰহমানে। ব্ৰিটিছ ফিল্ম ইনষ্টিটিউটে এই ছবিখনক সৰ্বকালৰ দহখন শ্ৰেষ্ঠ বাংলা ছবিৰ ভিতৰত স্থান দিছিল।

সাত ভাই চম্পা (১৯৭৮)

১৯৭৮ চনত ভাৰতৰ পশ্চিম বংগত নিৰ্মিত এই ছবিখন। চিত্ৰস্বৰ্থীয়ে পৰিচালনা কৰা ছবিখনৰ সংগীত পৰিচালক আছিল ৰগুনাথ দাস। ছবিখনত অভিনয় কৰিছে বিশ্বজিৎ, সন্ধ্যা ৰায়, গীতা কৰ্মকাৰ, মৃণাল মুখাৰ্জী, বিশ্বনাথ চেটাৰ্জী আৰু চন্দা চেটাৰ্জীয়ে।

সাত ভাই চম্পা (১৯৯৪)

বাংলাদেশত নিৰ্মিত এই ছবিখন ১৯৬৮ চনত নিৰ্মিত এখন ছবিৰ পুনৰ্নিৰ্মাণ।

শিল্পকৰ্ম

গগনেন্দ্ৰনাথ ঠাকুৰৰ সাত ভাই চম্পা; বিংশ শতিকাৰ জলৰঙী চিত্ৰ; ৩৪ × ২৫ চে.মি.; ভিক্টোৰিয়া মেম'ৰিয়েল, কলকাতা।|
গগনেন্দ্ৰনাথ ঠাকুৰৰ দ্বাৰা অংকিত সাত ভাতৃ চম্পা চিত্ৰকৰ্মক সমসাময়িক ভাৰতীয় চিত্ৰকলাৰ এক মাষ্টাৰপিছ বুলি গণ্য কৰা হয়।

ধাৰাবাহিক

সাত ভাই চম্পা (২০১৭ চনৰ ভাৰতীয় টিভি ধাৰাবাহিক)

২০১৭ চনৰ ২৭ নৱেম্বৰৰ পৰা জি বাংলাত প্ৰচাৰ আৰম্ভ হৈছিল এই ধাৰাবাহিকখন। ধাৰাবাহিকখনত মুখ্য চৰিত্ৰত অভিনয় কৰিছে প্ৰমিতা চক্ৰৱৰ্তী, সুদীপ্ত বেনাৰ্জী, আৰু সোণালী চৌধুৰীয়ে৷ ইয়াক হিন্দীত সুৰবীৰ চিচটাৰ বুলি ডাব কৰা হৈছিল আৰু বিগ মেজিকত প্ৰচাৰ কৰা হৈছিল। ২০১৯ চনৰ ৩ মাৰ্চত ইয়াৰ সম্প্ৰচাৰ সমাপ্ত হয়।

সাত ভাই চম্পা (২০১৮ চনৰ বাংলাদেশী টিভি ধাৰাবাহিক)

২০১৮ চনৰ ২৮ ফেব্ৰুৱাৰীৰ পৰা চেনেল আইত প্ৰচাৰ আৰম্ভ হয় এই ধাৰাবাহিকখন। ইয়াৰ পৰিচালক হৈছে ৰিপন নাগ। বাংলাদেশৰ এইখন প্ৰথম মেগা ছিৰিজ। ২০১৯ চনৰ ৫ মাৰ্চত ১৪৫ সংখ্যক খণ্ডৰ সৈতে ধাৰাবাহিকখনৰ সামৰণি পৰে।

বাহ্যিক সংযোগ

তথ্যসূত্ৰ

শ্ৰেণী:বঙালী চলচ্চিত্ৰ
শ্ৰেণী:লোকগাথা
শ্ৰেণী:সাধু
শ্ৰেণী:সাধুকথা
দাসকাঠিয়া

দাসকাঠিয়া উৰিষ্যাৰ এক ঐতিহ্যবাহী লোকশিল্প। ই এক পৰিৱেশ্য শিল্পকলা, যিটো উৰিষ্যা ৰাজ্যৰ স্থানীয় বা ভ্ৰাম্যমাণ শিল্পী সকলৰ দ্বাৰা ব্যাপকভাৱে প্ৰদৰ্শিত হয়। সঙ্গীত তথা নৃত্য সহ গল্প কঠনৰ এই কলাই গ্ৰামাঞ্চলত জনপ্ৰিয়তা লাভ কৰিছে।

উৰিষ্যাৰ সংস্কৃতিত এয়া বিনোদনৰ অন্যতম গুৰুত্বপূৰ্ণ মাধ্যম আছিল। পৰিবেশনৰ বাবে শিল্পী সকলে সঙ্গীত সৃষ্টিৰ বাবে কাঠৰ এক সাংগীতিক জোড়া ব্যৱহাৰ কৰে। এই কলাৰ পৰিৱেশন সাধাৰণত দুই ব্যক্তিৰ দলৰ দ্বাৰা সম্পন্ন কৰা হয়। এজন ব্যক্তি যিয়ে নেতৃত্ব দিয়ে তেওঁক গহনা বা গায়ক বোলা হয় আৰু যিজনে তেওঁক অনুসৰণ কৰে, তেওঁক পালিয়া বোলা হয়। এওঁলোকে সাধাৰণতে বেলাড গীত প্ৰদৰ্শন কৰে। গায়কৰত্ন বৈদ্যনাথ শৰ্মা সাম্প্ৰতিক সময়ৰ এজন অভিনয়শিল্পী, যি এই পৰিৱেশ্য কলাৰ বাবে জনাজাত। দাসকাঠিয়াত ব্যৱহৃত সংগীত ঐতিহ্যবাহী ওডিচি সঙ্গীতৰ ওপৰত ভিত্তি কৰি সৃষ্টি কৰা হয়।

ব্যুৎপত্তি

'দাস' মানে ভক্ত আৰু 'কাঠিয়া' হ'ল পৰিৱেশনত ব্যৱহৃত লাঠি সদৃশ এক যন্ত্ৰ। দাসকাঠিয়া পৰিৱেশনত অভিনয়শিল্পী সকলে নিজকে ভগৱান শিৱৰ ভক্ত হিচাপে বৰ্ণনা কৰে আৰু শিল্পীসকলে ভগৱেন শিৱ আৰু পাৰ্ৱতীৰ স্তুতিত গীত গাই আৰু পৌৰাণিক কিংবদন্তিৰ ওপৰত ভিত্তি কৰি গল্প বৰ্ণনা কৰে।

সম্পাদিত কাৰ্য

দাসকাঠিয়া পৰিৱেশনত মূলতঃ পৌৰাণিক আখ্যান মূলক কাহিনী বা গল্প কোৱা হয়, আৰু এই সমূহ প্ৰধানত শিৱৰ সম্পৰ্কে বৰ্ণিত। অৱশ্যে শিৱ মুখ্য চৰিত্ৰ হ'লেও অন্যান্য দেৱতাৰ সৈতেও সম্পৰ্ক থাকে। পৌৰাণিক কাহিনীৰ উপৰিও প্ৰেম, ৰোমাঞ্চ, পলায়ন, প্ৰতাৰণা আৰু বিবাহৰ ওপৰত আধাৰিত কাহিনীও বিষয় হিচাপে ব্যৱহাৰ কৰা হয়। পৰিবেশনৰ এটা গুৰুত্বপূৰ্ণ দিশ হ'ল ব্যংগ আৰু সামাজিক বাৰ্তা পৰিবেশকসকলে গান গাই আৰু কণ্ঠদান কৰাৰ সময়ত কাঠিয়া নামৰ এযোৰ কাঠৰ টুকুৰাৰে গঠিত পাৰ্কাচন বাদ্যযন্ত্ৰ বজায়। শেহতীয়াকৈ চৰকাৰে বহুতো জনসেৱাৰ বাৰ্তাৰ বাবে দাসকাঠিয়া শিল্পী সকলক ব্যৱহাৰ কৰিছে।

সচেতন ব্যৱহাৰ

চৰকাৰ আৰু অন্যান্য সংস্থাসমূহে ইয়াক ব্যৱহাৰ কৰি বাল্যবিবাহ আৰু মহিলা ভ্ৰুণহত্যাৰ দৰে সামাজিক সমস্যা সমূহৰ বিষয়ে সজাগতা বাৰ্তা বিয়পাই দিয়াৰ চেষ্টা কৰে, গ্ৰাম্য লোকসকলক পলিঅ’ৰ ভেকচিন বা মেলেৰিয়াৰ টেবলেট গ্ৰহণ কৰিবলৈ উৎসাহিত কৰে। ৰেল ষ্টেচন আৰু বাছ ষ্টেণ্ড আদিৰ দৰে মানুহৰ সমাগম থকা ঠাইত দাসকাঠিয়া শিল্পীয়ে অনুষ্ঠান পৰিৱেশন কৰা দেখা যায়। পানীগ্ৰহীৰ মতে, এন ইউ ডি কে এছে দাসকঠী শিল্পীসকলক প্ৰচাৰৰ বাবে অধিক চৰকাৰী কাৰ্যসূচীৰ প্ৰয়োজনীয়তাৰ ওপৰত গুৰুত্ব আৰোপ কৰিছিল, বিশেষকৈ বিভিন্ন কল্যাণমূলক পদক্ষেপ আৰু উৎসৱৰ ওপৰত গুৰুত্ব দিছিল।

তথ্যসূত্ৰ

শ্ৰেণী:ভাৰতৰ লোকনৃত্য
ৱালৰাছৰ বিধান

সাধাৰণ সাম্যাৱস্থা সূত্ৰত ৱালৰাছৰ বিধানে কয় যে বাজেট বাধ্যতাৰ বাবে, অতিৰিক্ত চাহিদাৰ মানৰ (বা অতিৰিক্ত বজাৰ যোগান) যোগফল শূন্য হ'ব লাগিব, মূল্যসমূহ সাধাৰণ সাম্যাৱস্থাৰ মূল্য হওক বা নহওক। অৰ্থাত্‌

ইয়াত হ'ল পণ্য j ৰ মূল্য আৰু আৰু হ'ল ক্ৰমত পণ্য j ৰ চাহিদা আৰু যোগান।

এই বিধানৰ নাম লওচেন বিশ্ববিদ্যালয়ৰ লিয়ন ৱালৰাছৰ নামত ৰখা হৈছে যিয়ে ১৮৭৪ চনত নিজৰ এলিমেণ্টছ অৱ প্য'ৰ ইকনমিক্সত এই ধাৰণাৰ পৰিচয় প্ৰদান কৰিছিল। যদিও এই ধাৰণাৰ বিষয়ে পূৰ্বতে জন ষ্টুৱাৰ্ট মিলে নিজৰ গ্ৰন্থ এচে'জ অন চাম আনচেটেল্‌ড কুৱেশ্চন্স অৱ পলিটিকেল ইকনমি (১৮৪৪)ত লিখিছিল (প্ৰকাশভংগী গাণিতিকভাৱে কঠোৰ নাছিল), ৱালৰাছেহে এই গাণিতিকভাৱে সমাৰ্থক বাক্য মন কৰিলে যে যদি সাধাৰণ সাম্যাৱস্থাত কোনো এক বজাৰৰ বাহিৰে আন সকলো বজাৰ নিজৰ নিজৰ সাম্যাৱস্থাত আছে, তেন্তে সেই বাকী ৰৈ যোৱা বজাৰখনো সাম্যাৱস্থাতেই আছে। "ৱালৰাছৰ বিধান" সংজ্ঞাটি অস্কাৰ লেঞ্জে পোণপ্ৰথমবাৰৰ বাবে ব্যৱহাৰ কৰিছিল এই বিধানক চে'ৰ বিধানৰপৰা পৃথক কৰিবলৈ। কোনো কোনো অৰ্থনৈতিক সূত্ৰবাদীয়ে এই সংজ্ঞা ব্যৱহাৰ কৰে এই কথা বুজাবলৈ যে অতিৰিক্ত চাহিদাৰ মান কেতিয়াও অতিৰিক্ত যোগানৰ মানতকৈ অধিক হ'ব নোৱাৰে। ই এক তুলনামূলকভাৱে দুৰ্বল বাক্য।

আনুষ্ঠানিক উদ্ধৃতি

এখন বিনিময় অৰ্থব্যৱস্থা গণ্য কৰক য'ত এজেণ্ট আৰু বিভাজ্য পণ্য আছে।

প্ৰতিজন এজেণ্ট ৰ বাবে, ধৰি লওক তেওঁৰ প্ৰাৰম্ভিক নিধি সদিশ আৰু তেওঁৰ মাৰ্চেলিয়ান চাহিদা ফলন (চাহিদা সদিশ যি মূল্য আৰু আয়ৰ ফলন)।

প্ৰদান কৰা হোৱা মূল্য সদিশ ৰ বাবে, উপভোক্তা ৰ আয় হ'ল । সেয়ে তেওঁৰ চাহিদা সদিশ হ'ল ।

অতিৰিক্ত চাহিদা সদিশ হ'ল:

ৱালৰাছৰ বিধানক সংক্ষিপ্ত ৰূপত আমি লিখিব পাৰোঁ এনেদৰে:

প্ৰমাণ

অতিৰিক্ত চাহিদাৰ সংজ্ঞাৰ মতে:

মাৰ্চেলিয়ান চাহিদা এনে এক বাণ্ডল যিয়ে প্ৰদান কৰা বাজেট বাধ্যতাক সন্তুষ্ট কৰে আৰু এজেণ্টৰ উপযোগিতাক বৃহদায়িত কৰে। ইয়াত বাজেট বাধ্যতা হ'ল:

সেয়েহে, যিহেতু যোগফলৰ প্ৰতিটো পদেই শূন্য, যোগফলটো নিজেও শূন্য।

তথ্য সংগ্ৰহ

লগতে চাওক

গ্ৰাহক তত্ত্ব

শ্ৰেণী:অৰ্থনীতি
ছাহাৰ ফেট্ৰট

ছাহাৰ ফেট্ৰাট এগৰাকী আফগান কৰ্মী, চিত্ৰনাট্যকাৰ আৰু তথ্যচিত্ৰ নিৰ্মাতা। আফগানিস্তানত জন্মগ্ৰহণ কৰা ছাহাৰে প্ৰথম তালিবান শাসনৰ সময়ত ইৰাণ আৰু পাকিস্তানত যুৱ শৰণাৰ্থী হিচাপে বাস কৰিছিল।

জীৱনী

ছাহাৰৰ পৰিয়াল এবছৰ বয়সত নিৰ্বাসনলৈ যায় আৰু প্ৰথম তালিবান শাসনৰ সময়ত ইৰাণ আৰু পাকিস্তানৰ শৰণাৰ্থী শিবিৰত ডাঙৰ-দীঘল হয়।

২০১৮ চনত আফগানিস্তানৰ আমেৰিকান বিশ্ববিদ্যালয়ৰ পৰা ব্যৱসায় অধ্যয়নত স্নাতক ডিগ্ৰী লাভ কৰে আৰু ২০২০ চনত বুডাপেষ্টৰ মধ্য ইউৰোপীয় বিশ্ববিদ্যালয়ৰ পৰা লিংগ অধ্যয়নত স্নাতকোত্তৰ ডিগ্ৰী লাভ কৰে।

ছাহাৰ ফেট্ৰাটে আফগানিস্তানত ইউনেস্কো শিক্ষা সেৱাৰ বাবে কাম কৰিছিল আৰু সমগ্ৰ দেশতে মহিলা শিক্ষাৰ পোষকতা কৰিছিল আৰু আন্তঃৰাষ্ট্ৰীয় মানৱ অধিকাৰ সংস্থা হিউমেন ৰাইটছ ৱাচৰ মহিলা অধিকাৰ বিভাগৰ সহকাৰী গৱেষক আছিল।.

বঁটা

২০২১ চনৰ বিবিচি ১০০ গৰাকী মহিলাৰ তালিকাত স্থান লাভ কৰে৷

তথ্যসূত্ৰ

শ্ৰেণী:আফগান মহিলা সমাজকৰ্মী
শ্ৰেণী:সমাজকৰ্মী
গুছমিয়াটি ছুইদ

গুছমিয়াটি ছুইদ এগৰাকী ইণ্ডোনেছিয়ান নৃত্যশিল্পী আৰু নৃত্য পৰিচালক আছিল, যিয়ে সুমাত্ৰা, মালয় আৰু মিনাঙৰ পৰম্পৰাগত নৃত্যৰ বিশেষজ্ঞ আছিল। তেওঁ পাডাং পাঞ্জাঙৰ ASKI Performing Arts Academy ত অধ্যয়ন কৰি পিছলৈ নৃত্যৰ অধ্যাপনা কৰে। ১৯৮৪ চনত তেওঁ এগৰাকী পেছাদাৰী কৰিঅ’গ্ৰাফাৰ হোৱাৰ সিদ্ধান্ত লয়, ১৯৮২ চনত তেওঁ সৃষ্টি কৰা গুমাৰং শক্তি নৃত্য কোম্পানীত নিজৰ প্ৰচেষ্টা অৰ্পণ কৰে। গুছমিয়াটিয়ে ১৯৮০ চনৰ শেষৰ ফালে আৰু নব্বৈৰ দশকৰ শেষৰ ফালে কোম্পানীটোৰ সৈতে বহুল ভ্ৰমণ কৰিছিল, ভাৰত, ফ্ৰান্স, জাৰ্মানী, আমেৰিকা, কানাডা আৰু নিউজিলেণ্ড ভ্ৰমণ কৰিছিল। ১৯৮৫ চনৰ পৰা ১৯৯১ চনলৈকে তেওঁৰ নৃত্য ৰচনাত তেওঁ যুদ্ধ কলা ভিত্তিক নৃত্যৰ সৈতে মিনাং সংগীতৰ নিজৰ ব্যাখ্যাৰ সংমিশ্ৰণ ঘটাবলৈ সক্ষম হয়।

জীৱনী

১৯৪২ চনৰ ১৬ আগষ্টত পশ্চিম সুমাত্ৰাৰ বাটুছাংকাৰৰ পাৰক জুৱা গাঁৱত জন্মগ্ৰহণ কৰিছিল। গুছমিয়াতি স্কুলৰ শিক্ষক গাছিম চাহাব নামৰ আৰব আৰু এছিয়াহ নামৰ স্থানীয় মিনাঙৰ কন্যা আছিল। স্থানীয় মুছলমান পৰম্পৰাৰ লগত খাপ খুৱাই তেওঁক মাতৃৰ ফালৰ পৰা ককাক ৱাহিদ চাম্পোনো আলমে ডাঙৰ-দীঘল কৰিছিল আৰু তেওঁ চাৰি বছৰ বয়সৰ পৰাই তেওঁক স্থানীয় যুদ্ধ কলা বা চিলাটৰ শিক্ষা দিছিল। তেওঁৰ মৃত্যুৰ পিছত তেওঁৰ পুত্ৰ বয় জি শক্তিয়ে গুমাৰং শক্তি নৃত্য কোম্পানী চলাই আছে।

তথয় সূত্ৰ

শ্ৰেণী:নৃত্যশিল্পী
শ্ৰেণী:অভিনয় শিল্পী
শ্ৰেণী:ইণ্ডোনেছিয়াৰ ব্যক্তি
শ্ৰেণী:মৃত ব্যক্তি
আমজাদ সাবৰি

আমজাদ ফৰিদ সাবৰি (; ২৩ ডিচেম্বৰ ১৯৭৬ – ২২ জুন ২০১৬) এগৰাকী পাকিস্তানী কাৱাল, নাত খাৱান (নাত কবিতাৰ আবৃত্তিকাৰ) আৰু চুফী মুছলমান পৰম্পৰাৰ প্ৰবক্তা আছিল। গোলাম ফৰিদ সাবৰিৰ পুত্ৰ আৰু সাবৰি ব্ৰাদাৰ্ছৰ মকবুল আহমেদ সাববিৰ ভতিজা আমজাদ সাবৰিয়ে দক্ষিণ এছিয়াৰ অন্যতম বিশিষ্ট কাৱালী গায়ক হিচাপে আত্মপ্ৰকাশ কৰিছিল। তেওঁ প্ৰায়ে তেওঁৰ দেউতাক আৰু খুৰাকে লিখা কাৱালী পৰিৱেশন কৰিছিল। ২০১৬ চনত তেওঁক হত্যা কৰা হৈছিল আৰু টিটিপি হাকিমুল্লাহ মেহসুদ গ্ৰুপে তেওঁৰ হত্যাৰ দায়িত্ব স্বীকাৰ কৰিছিল।

কৰ্মজীৱন

কৰাছীৰ সিন্ধত জন্মগ্ৰহণ কৰা আমজাদে ন বছৰ বয়সত তেওঁৰ দেউতাকৰপৰা কাৱালী শিকিবলৈ আৰম্ভ কৰিছিল আৰু ১৯৮২ চনত দেউতাকৰ সৈতে প্ৰথম মঞ্চত পৰিৱেশন কৰিছিল। দেউতাকে আমজাদক ৰাগ ভৈৰৱৰ প্ৰশিক্ষণ দিছিল; এই ৰাগ সাধাৰণতে পুৱাৰ ভাগত গোৱা হয়। সেয়ে এই প্ৰশিক্ষণৰ বাবে আমজাদে পুৱা চাৰি বজাতে বিচনা এৰিব লগা হৈছিল। কাৱালী পৰিৱেশন কৰাটো আছিল তেওঁলোকৰ পৰিয়ালৰ পৰম্পৰা আৰু ইয়াক প্ৰদৰ্শনৰ বাবে তেওঁ ভাৰত, আমেৰিকা, ইউৰোপকে ধৰি পৃথিৱীৰ বিভিন্ন দেশ ভ্ৰমণ কৰিছিল। আমজাদ কাৱালীৰ ৰক ষ্টাৰ ৰূপে পৰিচিত হৈছিল আৰু তেতিয়াৰেপৰা তেওঁ অন্যতম প্ৰশংসিত কাৱালী গায়ক হৈ আছিল আৰু সমগ্ৰ বিশ্বতে প্ৰদৰ্শন কৰিছিল।

আমজাদে প্ৰথমাৱস্থাত তেওঁৰ দেউতাক আৰু খুৰাকৰ দলত সুৰৰ তালে তালে হাতচাপৰি বজাইছিল। ১৯৮২ চনত মুক্তি পোৱা পাকিস্তানী চলচ্চিত্ৰ চাহাৰেত তেওঁ দেউতাক আৰু খুৰাকৰ সৈতে ভুমুকি মাৰিছিল; তেতিয়া তেওঁৰ বয়স আছিল মাত্ৰ ৬ বছৰ। চিনেমাখনত দেউতাকে আৰু খুৰাকে তেওঁলোকৰ হিট কাৱালী তাজদাৰ-এ-হাৰাম পৰিৱেশন কৰিছিল। একেখন ছবিতে আমজাদে আল্লামে ইকবাল আৰু লব পে আতি হ্যে দোৱা আবৃত্তি কৰিছিল। তেওঁৰ দেউতাকৰ মৃত্যুৰ পিছত, আমজাদৰ খুৰাক মকবুল আহমেদ সাবৰিয়ে সাবৰি ব্ৰাদাৰ্ছৰ নেতৃত্ব লৈছিল। আমজাদে খুৰাকক গায়কীত সহায় কৰিছিল আৰু বংগোচ বজাইছিল। পিছলৈ, ১৯৯৬ চনত তেওঁ তেওঁৰ ভাতৃ আৰু বন্ধুবৰ্গৰ সৈতে মিলি নিজৰ দল এটি আৰম্ভ কৰে। তেওঁৰ প্ৰথম এলবাম আছিল বালাঘাল ওলা বে কমলেহী; যিটো ১৯৯৭ চনত অৰিয়েণ্টেল ষ্টাৰ এজেন্সিৰ দ্বাৰা মুকলি কৰা হৈছিল। তেওঁৰ দেউতাক আৰু খুৰাকৰ আটাইতকৈ জনপ্ৰিয় গীত চাৰ এ লা মাকান চে তালাব এই এলবামৰ মুখ্য গীত আছিল। আমজাদ সাবৰিয়ে তেওঁৰ অনুষ্ঠানসমূহত ঘাইকৈ দেউতাক আৰু খুৰাকৰ গীতসমূহ গাইছিল আৰু কিছু গীত তেওঁ নিজে কম্পজ কৰিছিল।

ক’ক ষ্টুডিঅ’ৰ সৈতে তেওঁ জীৱনৰ শেষ কামটো কৰিছিল। ৰাহত ফটেহ আলি খানৰ সৈতে তেওঁ ৯নং চিজনৰ ৭নং এপিছদৰ বাবে আজ ৰং হ্যে গীতটি গাইছিল। এই প্লেটফৰ্মত এইটো আছিল সাবৰিৰ প্ৰথম আৰু শেষ কাম।

পৰিয়াল

২০০২ চনত সাবৰিয়ে তেওঁৰ পত্নী নাদিয়াক বিয়া কৰাইছিল আৰু তেওঁলোক পাঁচোটি সন্তানৰ পিতৃ-মাতৃ হৈছিল। ব্যস্ত সমজুৱা জীৱন আৰু শেষ নোহোৱা কামৰ মাজতো সাবৰিয়ে পৰিয়ালৰ সৈতে সময় কটাবলৈ ভাল পাইছিল।

মৃত্যু

২০১৬ চনৰ ২২ জুন তাৰিখে কৰাছীত সাবৰিক হত্যা কৰা হৈছিল। তেওঁৰ ওপৰত আতংকবাদী গুলীচালনা হৈছিল; দুটা গুলী তেওঁৰ মূৰত আৰু এটা কাণত লাগিছিল।

আমজাদ সাবৰিৰ অন্ত্যেষ্টিক্ৰিয়াত হাজাৰ হাজাৰ লোক উপস্থিত আছিল। তেওঁক নাজিমাবাদৰ পাপশ কবৰস্থানত তেওঁৰ দেউতাক গোলাম ফৰিদ সাবৰি আৰু খুৰাক মকবুল আহমেদ সাবৰিৰ কবৰৰ ওচৰতে সমাধিস্থ কৰা হৈছিল।

স্বীকৃতি

পাকিস্তান চৰকাৰে সাবৰিক প্ৰাইড অৱ পাকিস্তান সন্মান প্ৰদান কৰিছিল। ২০১৮ চনত তেওঁক পাকিস্তানৰ ৰাষ্ট্ৰপতিয়ে দেশৰ তৃতীয় সৰ্বোচ্চ অসামৰিক বঁটা চিতাৰা-এ-ইমটিয়াজ প্ৰদান কৰে।

তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:সংগীতজ্ঞ
শ্ৰেণী:মৃত ব্যক্তি
বিশাল জেঠৱা

বিশাল জেঠৱা (; জন্ম ৬ জুলাই ১৯৯৪) এজন ভাৰতীয় অভিনেতা। তেওঁ ভাৰত কা বীৰ পুত্ৰ-মহাৰাণা প্ৰতাপত আকবৰৰ ভূমিকাত অভিনয় কৰি পৰিচিতি লাভ কৰিছিল। ধাৰাবাহিকখন চ’নি টিভিত সম্প্ৰচাৰিত হৈছিল। ইয়াৰ পিছত তেওঁ মৰ্দানী২ (২০১৯) ছবিত অভিনয় কৰে। ২০২৫ চনত তেওঁ হ’মবাউণ্ড ছবিত অভিনয় কৰি বিশেষ চৰ্চা লাভ কৰে। ছবিখন ভাৰতৰ পৰা অস্কাৰলৈ আনুষ্ঠানিক ছবি হিচাপে মনোনীত হৈছিল।

প্ৰাৰম্ভিক জীৱন

জেঠৱা জন্মসূত্ৰে গুজৰাটী। ১৯৯৪ চনৰ ৬ জুলাই তাৰিখে তেওঁ নৰেশ জেঠৱা আৰু প্ৰীতি জেঠৱাৰ ঘৰত জন্মলাভ কৰে। তেওঁ ঠাকুৰ বিজ্ঞান আৰু বাণিজ্য মহাবিদ্যালয়ৰপৰা স্নাতক উৰ্ত্তীণ।

কেৰিয়াৰ

২০১৩ চনত ভাৰত কা বীৰ পুত্ৰ–মহাৰাণা প্ৰতাপত আকবৰৰ মুখ্য চৰিত্ৰত অভিনয় কৰি বিশালে অভিনয় জীৱন আৰম্ভ কৰে। ২০১৫ চনত তেওঁক সংকট মোচন মহাবলী হনুমান ছবিত বালীৰ চৰিত্ৰত অভিনয় কৰে। ২০১৬ চনত তেওঁ দিয়া ঔৰ বাতি হামত ছোটা পেকেটৰ চৰিত্ৰত এজন সন্ত্ৰাসবাদীৰ গুৰুত্বপূৰ্ণ ভূমিকাত অৱতৰণ কৰে। সেই বছৰতে তেওঁ পেচৱা বাজিৰাওত নাছিৰৰ চৰিত্ৰত অভিনয় কৰে। ২০১৭ চনৰ আগষ্ট মাহত তেওঁ অভিনেতা ভৱেশ বলচন্দনীৰ ঠাইত চক্ৰধাৰী অজয় ​​কৃষ্ণ ছবিত কৃষ্ণৰ চৰিত্ৰত অভিনয় কৰে। তেখেতে কালাৰ্ছ টিভিৰ থপকী প্যাৰ কিত প্ৰিন্সৰ চৰিত্ৰত অভিনয় কৰিছিল আৰু লাইফ অ’কেত প্ৰচাৰিত ঘটোৎকচত অভিনয় কৰিছিল।

হিন্দী চলচ্চিত্ৰত অভিষেক ঘটাই জেঠাৱাই ২০১৯ চনৰ মৰ্দানী ২ ছবিত মূল এণ্টাগনিষ্ট হিচাপে অভিনয় কৰে।

২০২২ চনত তেওঁ ডিজনী প্লাচ হটষ্টাৰৰ মেডিকেল থ্ৰিলাৰ ধাৰাবাহিক হিউমেনত শ্বেফালি শ্বাহ আৰু কীৰ্তি কুলহাৰীৰ সৈতে অভিনয় কৰে। সেই বছৰৰ শেষৰফালে তেওঁ ৰেৱতীৰ স্লাইচ অৱ লাইফ ড্ৰামা ছবি চালাম ভেংকিত কাজল, ৰাজীৱ খাণ্ডেলৱাল, ৰাহুল বসু, প্ৰকাশ ৰাজ আৰু আহানা কুমৰাৰ সৈতে এটি গুৰুত্বপূৰ্ণ চৰিত্ৰত অভিনয় কৰে।

২০২৩ চনৰ মে’ মাহত বিদ্যুৎ জম্মাৱালৰ আই বি চেভেণ্টি ওৱানত জেঠৱাই গুৰুত্বপূৰ্ণ ভূমিকা পালন কৰে। টাইগাৰ-৩ ত হাছান আলীৰ চৰিত্ৰত তেওঁ অভিনয় কৰিছিল। ২০২৪ চনৰ ডিচেম্বৰ মাহত তেওঁ অবনীত কৌৰৰ সৈতে এমাজন-এমএক্স প্লেয়াৰৰ হত্যাৰ ৰহস্য ছবি পাৰ্টি টিল আই ডাইত অভিনয় কৰে।

২০২৫ চনত তেওঁ নীৰজ ঘায়ৱানৰ হ’মবাউণ্ড নামৰ বহুচৰ্চিত চলচ্চিত্ৰখনত অভিনয় কৰে। ২০২৫ চনৰ কাঁন চলচ্চিত্ৰ মহোৎসৱত এই চলচ্চিত্ৰখনৰ বিশ্ব প্ৰিমিয়াৰ হৈছিল। ৯৮সংখ্যক একাডেমী বঁটাৰ বাবে শ্ৰেষ্ঠ আন্তঃৰাষ্ট্ৰীয় বৈশিষ্ট্যপূৰ্ণ ছবিৰ বাবে ভাৰতীয় এণ্ট্ৰি হিচাপে ছবিখন নিৰ্বাচিত হয়। .

চলচ্চিত্ৰপঞ্জী

চলচ্চিত্ৰ

বৰ্ষ
শীৰ্ষক
চৰিত্ৰ
নোট
তথ্যসূত্ৰ
২০১৪
ডৰ @ দ্য মেইল
নামহীন চৰিত্ৰ

২০১৭
হিন্দী মেডিয়াম
চাহ বিক্ৰেতা

২০১৮
ইনাম হাণ্ডেড কৌড়ৰ
আইপিএছ শিৱ

২০১৯
মৰ্ডানী দৌ
শিৱ চানি প্ৰসাদ য়াদৱ / বজৰং চাইৱালা

২০২০
গলকেৰি
উবেৰ চালক
কেমিঅ’ চৰিত্ৰ; গুজৰাটী চিনেমা

২০২২
চালাম ভেংকি
কলাভেনু ভেংকেটেচ ভেনকিং প্ৰসাদ কৃষ্ণন

২০২৩
আই বি চেভেনটি ওৱান
কাছিম কুৰেছি

টাইগাৰ থ্ৰী
হাচান আলি

২০১৪
অয়ে জেচ্চি
বিবেক

২০১৫ সংকটমোচন মহাবলী হনুমান বালি

২০১৬ ক্ৰাইম পেট্ৰল ৱিকি শৰ্মা

এক দুজে ক্যে ৱাস্তে যুৱ শ্ৰাৱণ

পেছৱা বাজীৰাও নাছিৰ জং

দিয়া অঔৰ বাতি হম চ’টা পেকেট
২০১৭ থপকি প্যাৰ কি প্ৰিন্স চেখাৱত
২০১৭–২০১৮ চক্ৰধাৰী অজয় কৃষ্ণ কৃষ্ণ

২০২২
হিউমেন
মংগু

২০২৪
পাৰ্টি টিল আই ডাই
ৰৌনক ডেডী কাটাৰিয়া

Music videos

বৰ্ষ
শীৰ্ষক
গায়ক
লেবেল
ৰেফাৰেন্স
২০২১
ধত্‌
Arko Pravo Mukherjee
Arko Pravo

তথ্যসূত্ৰ

শ্ৰেণী:হিন্দী চলচ্চিত্ৰৰ অভিনেতা
শ্ৰেণী:গুজৰাটী ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় অভিনেতা
শ্ৰেণী:অভিনেতা